William Goldman

William Goldman (født 12. august 1931 i Chicago i Illinois i USA, død 16. november 2018 i New York City) var en amerikansk romanforfatter, manusforfatter og dramatiker.

Liv og virke

Bakgrunn
William Goldman kom fra en jødisk familie og vokste opp i Highland Park, en forstad til Chicago. Han var sønn av Marion (født Weil) og Maurice Clarence Goldman.

Goldmans far var forretningsmann i Chicago. I utgangspunktet gjorde han det meget bra, men han var alkoholiker og til slutt kollapset forretningene hans. Han «vendte hjem for godt og tilbragte sine siste fem leveår i pysjamas» ifølge sønnen. Maurice Goldman tok sit eget liv mens sønnen fortsatt fikk på High School. Moren Marion var døv, og dette satte også sitt preg på oppveksten William Goldman.

I 1952 tok William Goldman en bachelorgrad ved Oberlin College. Deretter gikk han inn i Forsvaret, og siden han kunne skrive på maskin fikk han avtjene militærtjenesten i Pentagon. I september 1954 forlot han militæret med korporals grad. I 1956 tok hanen mastergrad ved Columbia University.

Karriere
Da han flyttet til Hollywood for å skrive filmmanus hadde han utgitt fem romaner og skrevet tre teaterstykker som hadde blitt satt opp på Broadway. Flere av filmmanusene baserte han på sine egne romaner. I 1980-årene skrev han en serie memoarer om sitt liv på Broadway og i Hollywood. I en av disse skrev han om folk i Hollywood at «Nobody knows anything». Han vendte tilbake til filmverdenen med filmen Prinsessebruden (1987), en adaptasjon av en av hans romaner. Han ble ofte kalt inn som manusdoktor på problemfylte prosjekter; ett av dem var John Cleeses dreiebok til Fierce Creatures (1997), som måtte forbedres.

Simon Morgenstern er et pseudonym og et fortellergrep som Goldman benyttet i romanen Prinsessebruden, som over ti år senere ble til film. Goldmans fortellergrep gikk ut på at S. Morgenstern var bokens egentlige forfatter, og at Goldman bare gjenfortalte historien for et amerikansk publikum.

Oscar-statuetter 
Goldman ble tildelt to Oscar-statuetter: en for beste originalmanus (Butch Cassidy og Sundance Kid) og en for beste manus basert på annet verk (Alle presidentens menn).

Ekteskap og barn 
Han var gift med Ilene Jones til paret skilte seg i 1991.

Til forskjell fra den fiktive biografien i Prinsessebruden fikk han to døtre og ingen sønner.

Verker

Teaterstykker på Broadway 
 Blood, Sweat, and Stanley Poole (med James Goldman)
 A Family Affair (sangtekster; etter en bok av James Goldman, musikk av John Kander) (1962)

Filmmanus 

 Masquerade (med Michael Relph; 1965)
 Harper (1966; Edgar Award) – basert på en roman av Ross Macdonald
 Butch Cassidy and the Sundance Kid (1969; Academy Award)
 The Hot Rock (1972) – basert på en roman av Donald E. Westlake
 The Stepford Wives (1975) – basert på en roman av Ira Levin
 The Great Waldo Pepper (1975)
 Marathon Man (1976) – basert på hans egen roman
 All the President's Men (1976; Academy Award) – basert på boken av Carl Bernstein og Bob Woodward
 A Bridge Too Far (1977) – basert på boken av Cornelius Ryan
 Magic (1978; Edgar Award) – basert på hans egen roman
 Heat (1986) – basert på hans egen roman
 The Princess Bride (1987) – basert på hans egen roman
 Twins (1988; ukreditert)
 Misery (1990) – basser på en roman av Stephen King
 A Few Good Men (1992; konsulent) – basert på skuespil av Aaron Sorkin
 Memoirs of an Invisible Man (1992)
 Year of the Comet (1992)
 Chaplin (1992)
 Indecent Proposal (1993; ukreditert)
 Last Action Hero (1993; ukreditert)
 Under kniven (1993; konsulent)
 Maverick (1994) – basert på TV-serien
 Dolores Claiborne (1995; konsulent) – basert på en roman av Stephen King
 The Chamber (1996) – basert på en roman av John Grisham
 Extreme Measures (1996; konsulent)
 The Ghost and the Darkness (1996) – basert på The Man-Eaters of Tsavo 
 Fierce Creatures (1997; ukreditert)
 Good Will Hunting (1997; konsulent)
 Absolute Power (1997)
 The General's Daughter (1999)
 Hearts in Atlantis (2001) – basert på en roman av Stephen King
 Dreamcatcher (2003) – basert på en roman av Stephen King
 Wild Card (2015) – basert på hans egen roman

Fjernsyn 
 Mr. Horn (1979)

Romaner 
 The Temple of Gold (1957)
 Your Turn to Curtsy, My Turn to Bow (1958)
 Soldier in the Rain (1960)
 Boys and Girls Together (1964)
 No Way to Treat a Lady (1964)
 The Thing of It Is... (1967)
 Father's Day (1971)
 The Princess Bride (1973)
 Maratonmannen (1974)
 Illusionisten (Magic: A Novel) (1976)
 Tinsel: A Novel (1979)
 Control (1982)
 The Silent Gondoliers (1983)
 The Color of Light (1984)
 Heat (1985)
 Brothers (1986)
 William Goldman's Boys & Girls Together

Faglitteratur og memoarer 
 The Season: A Candid Look at Broadway (1969)
 The Story of 'A Bridge Too Far' (1977)
 Adventures in Screenwriting
 Adventures in the Screen Trade: A Personal View of Hollywood and Screenwriting (1983)
 Wait Till Next Year (med Mike Lupica) (1988)
 Which Lie Did I Tell? (More Adventures in the Screen Trade) (2000)
 Hype and Glory (1990)
 Four Screenplays (1995)
 Marathon Man, Butch Cassidy and the Sundance Kid, The Princess Bride og Misery, med et arbeide om hvert manus
 Five Screenplays (1997)
 All the President's Men, Magic, Harper, Maverick og The Great Waldo Pepper, med et arbeide om hvert manus
 The Big Picture: Who Killed Hollywood? and Other Essays (2001)

Barnebøker 
 Wigger (1974)

Annet 
 New World Writing Number 17 (1960) – en samling bfortellinger, dikt og artikler av flere forfattere, med en 11-siders fortelling kalt «Da Vinci» av Goldman
 The Craft of the Screenwriter av John Brady (1981) – med et portrett av Goldman og et lengre intervju med ham om hans arbeide
 The Movie Business Book av James E. Squire (redaktör) (1992) – med en «As Told By»-artikkel av William Goldman
 Writers on Directors av Susan Gray (1999) – Goldman skriver om Rob Reiner og Norman Jewison
 The First Time I Got Paid For It: Writers' Tales From the Hollywood Trenches (2000) – med forord av Goldman

Referanser

Eksterne lenker
 
 

Manusforfattere
Dramatikere fra USA
Forfattere fra USA
Personer fra Highland Park i Illinois
Chicago